**Emilia Simonen** (s. 12. tammikuuta 1996 Kuopio) on suomalainen taitoluistelija.

Kuopion Taitoluistelijoita edustanut Simonen aloitti taitoluisteluharrastuksen kuusivuotiaana, vuonna 2002. Hän kilpaili aluksi yksinluistelussa ja osallistui vuosien 2012 ja 2013 Suomen-mestaruuskilpailuihin juniorisarjassa. Vuonna 2016 hän siirtyi pariluistelijaksi ja sai parikseen kanadalaisen Matthew Penassen. He harjoittelivat Champions Training Centressä Cambridgessä ja kilpailivat ensimmäisen kerran yhdessä vuoden 2017 Suomen-mestaruuskilpailuissa. Simonen ja Penasse voittivat Suomen-mestaruuden parikilpailun ainoina osallistujina.

Simonen ja Penasse valittiin edustamaan Suomea vuoden 2017 MM-kotikisoihin. Heistä tuli näin Suomen ensimmäiset edustajat MM-pariluistelussa 34 vuoteen, vuoden 1983 kotikisojen jälkeen. Simonen ja Penasse olivat ylittäneet MM-kisoihin vaaditut teknisten pisteiden rajat helmikuun 2017 Bavarian Open -kilpailussa, jossa sijoittuivat neljännelle sijalle. MM-kisojen lyhytohjelmassa he sijoittuivat 25:nneksi, eivätkä näin päässeet mukaan vapaaohjelmaan.

Simonen ja Penasse lopettivat yhteistyönsä keväällä 2017, oltuaan eri linjoilla harjoittelusta ja harjoitteluympäristöstä. Samalla päättyi Simosen kilpailu-ura, Penasse jatkoi vielä yhden kauden uuden parin, Liubov Efimenkon kanssa. Oman kilpailu-uransa jälkeen Simonen jatkoi taitoluistelun parissa valmentajana. Hän myös aloitti fysioterapeuttiopinnot Karelia-ammattikorkeakoulussa tammikuussa 2018 ja valmistui huhtikuussa 2021.

Simosen äidinpuoleiset isovanhemmat Kaija Pitkänen (o.s. Väisänen) ja Risto Soininen voittivat kolme peräkkäistä pariluistelun Suomen-mestaruutta vuosina 1963–1965.

Lähteet
-------

1. 1 2 3  Emilia SIMONEN / Matthew PENASSE *isuresults.com*. Viitattu 31.5.2021. (englanniksi)
2. 1 2  Emilia SIMONEN / Matthew PENASSE *RinkResults*. Viitattu 31.5.2021. (englanniksi)
3. ↑  Paasonen, Elina: Miten tämä on mahdollista: Suomen pariluistelijoista toinen aloitti lajin vasta elokuussa *Aamulehti*.  9.3.2017. Viitattu 31.5.2021.
4. ↑  Koistinen, Wesa: Kotimaan taitoluistelun kummajaiset KuTan riveistä *Savon Sanomat*.  16.12.2016. Viitattu 31.5.2021.
5. ↑  Piilonen, Teijo: Taitoluisteluparin satumainen tarina huipentuu nyt kotiyleisön edessä *Ilta-Sanomat*.  29.3.2017. Viitattu 31.5.2021.
6. ↑  34 vuoden odotus on ohi – Simonen ja Penasse rikkoivat pariluistelun MM-kisarajat *Ilta-Sanomat*.  19.2.2017. Viitattu 31.5.2021.
7. ↑  Lehtisaari, Matti: Pariluistelun suomalaisparin tarina päättyi *Yle Urheilu*.  18.5.2017. Viitattu 31.5.2021.
8. ↑  Tähän piste *skatingfinland.fi*.  14.2.2018. Viitattu 31.5.2021.
9. ↑  Taitoluistelija Emilia Simonen Urhean Matkalla Huipulle -verkkolehdessä 4/2018 *YouTube*.  21.12.2018. Viitattu 31.5.2021.
10. ↑  Pyykkö, Eija: Karelia-amk:sta huhtikuussa 2021 valmistuneet opiskelijat *karelia.fi*.  20.5.2021. Viitattu 31.5.2021.
11. ↑  Pusa, Ari: Suomen luistelupari löysi toisensa internetistä – katso, miltä kauneimmat pariluisteluliikkeet näyttävät ilmasta katsottuna *Helsingin Sanomat*.  28.3.2017. Viitattu 1.6.2021.

Aiheesta muualla
----------------

* Kuvia tai muita tiedostoja aiheesta **Emilia Simonen** Wikimedia Commonsissa

Taitoluistelun Suomen-mestarit: Pariluistelu
1911: Ludovika Jakobsson / Walter Jakobsson
– 1921: Ludovika Jakobsson / Walter Jakobsson
– 1924: Olga Saario / Walter Jakobsson
– 1926–1927: Olga Saario / Walter Jakobsson
– 1938–1936: Olga Saario / Edvard Linna
– 1940: ? / ?
– 1941: Aune Lähteenmäki / Walter Lähteenmäki
– 1947: Leena Pietilä / Biger Nyman
– 1948–1950: Harriet Pantaenius / Lars Björkman
– 1951–1953: Leena Pietilä / Lars Björkman
– 1954: Inkeri Soininen / Paavo Mäkelä
– 1955: Leena Pietilä / Lars Björkman
– 1956–1958: Soile Drufva / Nils Kankkonen
– 1959–1960: Marketta Thomenius / Ilkka Varhee
– 1961: Soile Drufva / Nils Kankkonen
– 1962: Eeva Sjögren / Ragnar Wikström
– 1963–1965: Kaija Väisänen / Risto Soininen
– 1967: Tuija Vainikkainen / Raimo Turunen
– 1982: Maija Pekkala / Pekka Pekkala
– 1984–1985: Maija Pekkala / Pekka Pekkala
– 2003: Suvi Asikainen / Riku Pötry
– 2017: Emilia Simonen / Matthew Penasse